wickkiey/tamil-wikipedia-chunked huggingface dataset:
# நெகிரி செம்பிலான்

## நெகிரி செம்பிலான் மாநிலத்தின் மாவட்டங்கள்

நெகிரி செம்பிலான் மாநிலத்தில் மொத்தம் 7 மாவட்டங்கள் உள்ளன. அவை 61 முக்கிம்களாக பிரிக்கப்பட்டுள்ளன.  
1. சிரம்பான் மாவட்டம்
1. போர்டிக்சன் மாவட்டம்
1. ரெம்பாவ் மாவட்டம்
1. செலுபு மாவட்டம்
1. கோலா பிலா மாவட்டம்
1. செம்போல் மாவட்டம்
1. தம்பின் மாவட்டம்  
| நெகிரி செம்பிலான் மாநிலத்தின் மாவட்டங்கள் |  |  |  |  |  |  |
| --- | --- | --- | --- | --- | --- | --- |
| align=1 | align=சிரம்பான் மாவட்டம் | align=சிரம்பான் | align=935.02 | align=அம்பாங்கான், லாபு, லெங்கெங், பந்தாய், ராசா, ரந்தாவ், சிரம்பான் மாநகரம், செத்துல் | align=சிரம்பான் மாநகராட்சி |  |
| align=2 | align=போர்டிக்சன் மாவட்டம் | align=போர்டிக்சன் | align=572.35 | align= ஜிம்மா, லிங்கி, பாசிர் பாஞ்சாங், போர்டிக்சன், சிருசா | align=Municipality |  |
| align=3 | align=ரெம்பாவ் மாவட்டம் | align=ரெம்பாவ் | align=415.12 | align= பத்து அம்பார், போங்கேக், செம்பாங், செங்காவ், காடோங், குந்தூர், லெகாங் ஈலிர், லெகாங் உலு, மிக்கு, நெரசாவ், பெடாஸ், பிலின், செலிமாக், செமர்போக், செப்ரி, தஞ்சோங் கிலிங், தித்தியான் பிந்தாங்கோர் | align=மாவட்ட ஊராட்சி |  |
| align=4 | align=செலுபு மாவட்டம் | align=கோலா கெலாவாங் | align=1,349.89 | align= கிளாமி லெமி, கெனாபோய், கோலா கெலாவாங், பெராடோங், பெர்த்தாங், திரியாங் ஈலிர், உலு கெலாவாங், உலு திரியாங் | align=மாவட்ட ஊராட்சி |  |
| align=5 | align=கோலா பிலா மாவட்டம் | align=கோலா பிலா | align=1,090.40 | align= அம்பாங் திங்கி, ஜொகூல், சுவாசே, கெப்பிஸ், லங்காப், பாரிட் திங்கி, பிலா, செரி மெனாந்தி, தெராச்சி, உலு செம்போல், உலு முவார் | align=மாவட்ட ஊராட்சி |  |
| align=6 | align=செம்போல் மாவட்டம் | align=செம்போல் நகரம் | align=1,490.87 | align= ஜெலாய், கோலா செம்போல், ரொம்பின், செர்த்திங் ஈலிர், செர்த்திங் உலு | align=நகராட்சி | } |
# நெகிரி செம்பிலான்

## மக்கள் தொகை

நெகிரி செம்பிலான் மாநிலத்தில் மூன்று முக்கிய இனத்தவர்கள் உள்ளனர். இவர்களில் அதிகமானோர் மலாய்க்காரர்கள்; அடுத்து அதிகமானோர் சீனர்கள்; இந்தியர்கள் 14 விழுக்காட்டினர்.  
இந்தியர்க் குடும்பங்கள் குடும்பக் கட்டுப்பாடு திட்டங்களைத் தீவிரமாகக் கடைப் பிடித்து வருவதால், அண்மைய காலங்களில் இந்தியர்களின் மக்கள் தொகை கணிசமான அளவு குறைந்து வருகிறது. இருப்பினும், மற்ற மலேசிய மாநிலங்களுடன் ஒப்பிடும் போது நெகிரி செம்பிலான் மாநிலத்தில் இந்தியர்களின் எண்ணிக்கை அதிகம் என அறியப்படுகிறது.
# நெகிரி செம்பிலான்

## மக்கள் தொகை

### 2015-ஆம் ஆண்டு புள்ளி விவரங்கள்

- மலாய்க்காரர்கள் - 622,000 (56.6%) <small>(பெரும்பாலும் மினாங்கபாவு மக்கள்)</small>
- இதர பூமிபுத்ராக்கள் - 20,700 (1.9%)
- சீனர்கள் - 234,300 (21.3%)
- இந்தியர்கள் - 154,000 (14%)
- மற்றவர்கள் - 63,300 (5.8%)
- மொத்த மக்கள் தொகை - 1,098,500
# நெகிரி செம்பிலான்

## மக்கள் தொகை

### மதங்கள்

- 60.3% முசுலிம்
- 21.2% பௌத்தம்
- 13.4% இந்து
- 2.4% கிறித்துவம்
- 1.1% அறியப்படாத நம்பிக்கை
- 0.8% மதம் சாராதவர்கள்
- 0.5% தாவோயியம் அல்லது சீன மதம்
- 0.3% பிற மதங்கள்
# நெகிரி செம்பிலான்

## மக்கள் தொகை

### புள்ளிவிவரங்கள்

நகரில், மூன்று தலைமுறைகளைக் கொண்ட இந்தியர்க் குடும்பம்]]
2010-ஆம் ஆண்டு மக்கள்தொகை கணக்கெடுப்பின்படி, நெகிரி செம்பிலானில் உள்ள சீன மக்கள்தொகையில் 92.9% பேர் பௌத்தர்களாக அடையாளம் காணப்பட்டு உள்ளனர். கணிசமான சிறுபான்மையினர் கிறித்துவர்கள் (3.6%), சீன நாட்டுப்புற மதங்கள் (1.9%) மற்றும் முசுலீம்கள் (0.8%) என அடையாளம் காணப்பட்டுள்ளனர்.  
இந்திய மக்கள்தொகையில் பெரும்பான்மையானவர் இந்துக்கள் (89.0%); குறிப்பிடத்தக்க சிறுபான்மையினர் கிறித்துவர்கள் (5.0%), முசுலீம்கள் (3.2%) மற்றும் பௌத்தர்கள் (1.4%) என அடையாளம் காணப்படுகிறார்கள்.  
மலாய் அல்லாத பூமிபுத்ரா சமூகத்தில் நாத்திகர்கள் (39.7%); குறிப்பிடத்தக்க சிறுபான்மையினர் கிறித்துவர்கள் (28.3%) மற்றும் முசுலீம்கள் (20.2%) என அடையாளம் காணப்படுகிறார்கள். மலாய்க்காரர்கள் அனைவரும் முசுலீம்கள்.
# நெகிரி செம்பிலான்

## மொழிகள்

நெகிரி செம்பிலான் ஒரு பல்லின மாநிலமாகும். இந்த மாநிலத்தின் ஒவ்வோர் இனத்தவரும் அவர்களின் இனம் சார்ந்த மொழிகள் மற்றும் பேச்சுவழக்குகளைப் பின்பற்றுகிறார்கள். நெகிரி செம்பிலான் மக்கள் நெகிரி செம்பிலான் மலாய் மொழி (பாசோ நோகோகி) என அழைக்கப்படும் தனித்துவமான மலாய் மொழியைப் பேசுகிறார்கள்.  
தீபகற்ப மலேசியாவில் உள்ள மற்ற மலாய் மொழி வகைகளுடன் நெகிரி செம்பிலான் மலாய் மொழி நெருங்கிய தொடர்புடையது அல்ல. ஆனாலும் அண்டை நாடான சுமாத்திராவில் பேசப்படும் மலாய் வகைகளுடன்; குறிப்பாக மினாங்கபாவு மொழி வகைகளுடன் நெருங்கிய தொடர்புடையது.
# நெகிரி செம்பிலான்

## மொழிகள்

### தமிழ் மொழி

மலேசியச் சீன சமூகத்தினர் அவர்களின் சீன மொழிகள் மற்றும் பேச்சுவழக்குகளைப் பின்பற்றுகிறார்கள். தெமுவான் போன்ற மலேசியப் பழங்குடியினர், மலாய் மொழியுடன் நெருங்கிய தொடர்புடைய மற்ற மொழிகளைப் பேசுகின்றனர். இருப்பினும் மலாய் மொழி மாநிலம் முழுவதும் பரவலாகப் பயன்படுத்தப்படுகிறது.  
தமிழ் மொழி, மலேசியத் தமிழர்கள் மற்றும் மலேசிய இலங்கைத் தமிழர்களின் தாய்மொழி ஆகும். மற்ற சிறு இந்திய சமூகங்களிடையே அவரவர்களின் மொழிகள் பயன்படுத்தப்படுகின்றன. தவிர, நெகிரி செம்பிலான் நகரங்களில் குறைந்த எண்ணிக்கையிலான தெலுங்கு, மலையாளம் மற்றும் பஞ்சாபி மொழிகள் பேசுபவர்களும் உள்ளனர்.
# நெகிரி செம்பிலான்

## போக்குவரத்து

நகருக்கு அகில் மலேசிய வடக்கு-தெற்கு விரைவுச்சாலையில் பெடாஸ்-லிங்கி இடைவழிச் சாலை]]  
மற்ற ஆசிய நகரங்களைப் போலவே, நெகிரி செம்பிலான் மாநிலத்திலும் வாகனம் ஓட்டுவது, பொதுமக்களிடையே முக்கிய தேர்வாக உள்ளது.  
மலேசியாவில் மக்கள் தொகையைவிட வாகனங்களின் எண்ணிக்கையே அதிகமாக உள்ளது. 2022-ஆம் ஆண்டில் மலேசியாவின் மக்கள் தொகை 32.6 மில்லியன். ஆனால், அதே ஆண்டில் அவர்கள் பயன்படுத்தும் வாகனங்களின் எண்ணிக்கை 33.3 மில்லியன்.  
நெகிரி செம்பிலான் மாநிலத்தில் மூன்று அதிவேக நெடுஞ்சாலைகள் உள்ளன.  
- பிளஸ் நெடுஞ்சாலை
- காஜாங்-சிரம்பான் நெடுஞ்சாலை (LEKAS நெடுஞ்சாலை)
- சிரம்பான்-போர்டடிக்சன் நெடுஞ்சாலை  
பொது போக்குவரத்து என்பது பேருந்து, தொடருந்து மற்றும் வாடகையுந்து போன்ற பல்வேறு போக்குவரத்து முறைகளை உள்ளடக்கியது.
# நெகிரி செம்பிலான்

## போக்குவரத்து

### இலவச பேருந்து சேவைகள்

பேருந்து சேவைகளுக்காக, மைபாஸ் (myBAS} பேருந்து சேவை மாநில அரசாங்கத்தால் இயக்கப்படுகிறது. மாநில அரசின் நிதியுதவியுடன் சிரம்பான் மாவட்டம் மற்றும் செம்போல் மாவட்டம் ஆகிய மாவட்டங்களில் மூன்று வழித்தடங்களில் இலவச பேருந்து சேவைகள் உள்ளன. இப்போது மாரா லைனர் மூலம் இயக்கப்படுகிறது. மாரா லைனர் ரெம்பாவ் மாவட்டம் மற்றும் தம்பின் மாவட்டம் ஆகிய மாவட்டங்களில் 4 கிராமப்புற வழித்தடங்களையும் இயக்கி வருகிறது.  
சிரம்பான் நகரில் மாநிலத்தின் முதன்மையான பேருந்து முனையம் உள்ளது. அதற்கு சிரம்பான் பேருந்து நிலையம் என்று பெயர். இந்தப் பேருந்து முனையம், நெகிரி செம்பிலானில் உள்ள மற்ற முக்கிய இடங்களான கோலா பிலா, பகாவ், ரெம்பாவ்; மற்றும் மலேசியாவின் இதர நகரங்களான அலோர் ஸ்டார், ஈப்போ, மலாக்கா ஆகிய நகரங்களுடன் இணைக்கும் முனையமாகத் திகழ்கிறது. மாநிலத்திற்கான பேருந்து சேவைகளை வழங்கும் அனைத்துப் பேருந்து நிறுவனங்களும் இந்த சிரம்பான் முனையத்தில்தான் உள்ளன.
# நெகிரி செம்பிலான்

## போக்குவரத்து

### தொடருந்து சேவைகள்

தொடருந்து சேவைகளைப் பொருத்த வரையில், சிரம்பான் தொடருந்து நிலையம் என்பது மாநிலத் தலைநகரான சிரம்பான் மற்றும் கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் ஒரு பகுதிக்கான முக்கிய நிலையமாக விளங்குகிறது. அதே வேளையில், தம்பின் மாவட்டத்தில், கிம்மாஸ் தொடருந்து நிலையம் ஒரு பரிமாற்ற நிலையமாகவும் இயங்குகிறது.  
1995-ஆம் ஆண்டில், கேடிஎம் கொமுட்டர் தொடருந்து சேவை, கோலாலம்பூர் மாநகருக்கும்; மற்றும் கிள்ளான் பள்ளத்தாக்கு புறநகர் பகுதிகளுக்கும்; உள்ளூர் தொடருந்து சேவைகளை வழங்கும் முதல் தொடருந்து போக்குவரத்து அமைப்பாக அறிமுகப்படுத்தப்பட்டது. 175 கி.மீ. நீளத்திற்கு தொடருந்து வழித்தடங்களைக் கொண்ட கேடிஎம் கொமுட்டர் தொடருந்து சேவை, தற்போது கிள்ளான் பள்ளத்தாக்கில் 53 தொடருந்து நிலையங்களைக் கொண்டுள்ளது.
# நெகிரி செம்பிலான்

## போக்குவரத்து

### கோலாலம்பூர் பன்னாட்டு வானூர்தி நிலையம்

கேடிஎம் கொமுட்டர் தொடருந்து சேவை, இரண்டு குறுக்கு-நகர வழித்தடங்களைக் கொண்டுள்ளது; அதாவது கிள்ளான் துறைமுக வழித்தடம்; தஞ்சோங் மாலிம் தொடருந்து நிலையம் - கிள்ளான் துறைமுக கொமுட்டர் நிலையம் வரை); மற்றும் சிரம்பான் வழித்தடம் (பத்துமலை கொமுட்டர் நிலையம் - புலாவ் செபாங் தம்பின் தொடருந்து நிலையம் வரை); அந்தச் சேவைகள் இன்று வரையில் நடைபெறுகின்றன.  
தற்போது நெகிரி செம்பிலான் மாநிலத்தில், பொது விமான நிலையங்கள் எதுவும் இல்லை. இருப்பினும் சிலாங்கூர், சிப்பாங் கோலாலம்பூர் பன்னாட்டு வானூர்தி நிலையத்தை (KLIA); நீலாய் கொமுட்டர் நிலையத்தில் சேவைகள் வழங்கும் பேருந்துகள் வழியாக அந்தப் பன்னாட்டு வானூர்தி நிலையத்திற்குச் செல்லலாம்.
# நெகிரி செம்பிலான்

## 2008-ஆம் ஆண்டு பொதுத்தேர்தல்

மலேசியாவின் 12-வது பொதுத் தேர்தல் 2008-ஆம் ஆண்டு நடைபெற்றது. இந்தத் தேர்தலில் ஆளும் கட்சியான பாரிசான் நேசனல் 21 இடங்களைப் பெற்று முதன்மை வகித்தது. ஐந்து தமிழர்கள் வெற்றி பெற்றனர். ஆளும் கட்சியைச் சார்ந்தவர் ஒருவர். எதிர்க் கட்சியைச் சார்ந்தவர்கள் நால்வர்.  
- வி.எஸ்.மோகன்
- எம்.கே.ஆறுமுகம்
- பி.குணசேகரன்
- ரவி முனுசாமி
- வீரப்பன் சுப்பிரமணியம்  
<> **2008 ஆம் ஆண்டு நெகிரி செம்பிலான் மாநிலத் தேர்தல் விவரம்.** </>  
<>
**மலேசிய இஸ்லாமியக் கட்சி **1****  
| **எண்** | **சட்டமன்றத் தொகுதி** | **தேர்வு செய்யப் பட்ட கட்சி** |  |  |
| --- | --- | --- | --- | --- |
| <> N1 | <>சென்னா | <>சியோவ் சென் பின் | <> பாரிசான் நேசனல் |  |
| <> N2 | <>பெர்த்தாங் | <>ரசாக் மான்சூர் | <> பாரிசான் நேசனல் |  |
| <> N3 | <>சுங்கை லூயி | <>ஜைனல் அபிடின் அகமட் | <> பாரிசான் நேசனல் |  |
| <> N4 | <>கெலாவாங் | <>யூனோஸ் ரஹ்மாட் | <> பாரிசான் நேசனல் |  |
| <>N5 | <>செர்த்திங் | <>சம்சுல்கார் முமட் டெலி | <> பாரிசான் நேசனல் |  |
| <>N6 | <>பாலோங் | <>அசீஸ் சம்சுடின் | <> பாரிசான் நேசனல் |  |
| <>N7 | <>ஜெராம் பாடாங் | <>வி.எஸ்.மோகன் | <> பாரிசான் நேசனல் |  |
| <>N8 | <>பகாவ் | <>தியோ கோக் சியோங் | <> ஜனநாயக செயல் கட்சி |  |
| <>N9 | <>லெங்கேங் | <>முஸ்தபா சலீம் | <> பாரிசான் நேசனல் |  |
| <>N10 | <>நீலாய் | <>யாப் இவ் வெங் | <> ஜனநாயக செயல் கட்சி |  |
| <>N11 | <>லோபாக் | <>லோக் சியூ பூக் | <> ஜனநாயக செயல் கட்சி |  |
| <>N12 | <>தெமியாங் | <>நிங் சின் சாய் | <> ஜனநாயக செயல் கட்சி |  |
| <>N13 | <>சிக்காமட் | <>அமினுடின் ஹருன் | <> மக்கள் நீதிக் கட்சி |  |
| <>N14 | <>அம்பாங்கான் | <>ரசீட் லத்தீப் | <> மக்கள் நீதிக் கட்சி |  |
| <>N15 | <>ஜுவாசே | <>முகமட் ராட்சி காயில் | <> பாரிசான் நேசனல் |  |
| <>N16 | <>ஸ்ரீ மெனாந்தி | <>டத்தோ அப்துல் சாமாட் இப்ராஹிம் | <> பாரிசான் நேசனல் |  |
| <>N17 | <>செனாலிங் | <>இஸ்மாயில் லாசிம் | <> பாரிசான் நேசனல் |  |
| <>N18 | <>பிலா | <>அட்னான் அபு ஹாசன் | <> பாரிசான் நேசனல் |  |
| <>N19 | <>ஜொகூல் | <>ர்ரொஸ்லான் முகமட் யூசோப் | <> பாரிசான் நேசனல் |  |
| <>N20 | <>லாபு | <>ஹாசிம் ருஷ்டி | <> பாரிசான் நேசனல் |  |
| <>N21 | <>புக்கிட் கெப்பாயாங் | <>சா கீ சின் | <> ஜனநாயக செயல் கட்சி |  |
| <>N22 | <>ரஹாங் | <>எம்.கே.ஆறுமுகம் | <> ஜனநாயக செயல் கட்சி |  |
| <>N23 | <>மம்பாவ் | <>ஓங் மே மே | <> ஜனநாயக செயல் கட்சி |  |
| <>N24 | <>செனாவாங் | <>பி.குணசேகரன் | <> ஜனநாயக செயல் கட்சி |  |
| <>N25 | <>பாரோய் | <>முகமட் தவுபெக் அப்துல் கனி | <> **மலேசிய இஸ்லாமிய கட்சி** |  |
| <>N26 | <>செம்போங் | <>ஜைபுல்பகாரி இட்ரிஸ் | <> பாரிசான் நேசனல் |  |
| <>N27 | <>ரந்தாவ் | <>டத்தோ ஸ்ரீ உத்தாமா முகமட் அசான் | <> பாரிசான் நேசனல் |  |
| <>N28 | <>கோத்தா | <>அவாலுடின் சாயிட் | <> பாரிசான் நேசனல் |  |
| <>N29 | <>சுவா | <>சாய் தோங் சாய் | <> மக்கள் நீதிக் கட்சி |  |
| <>N30 | <>லுக்குட் | <>இயான் தின் சின் | <> ஜனநாயக செயல் கட்சி |  |
| <>N31 | <>பாகான் பினாங் | <>டான்ஸ்ரீ முகமட் இசா சாமாட் | <> பாரிசான் நேசனல் |  |
| <>N32 | <>லிங்கி | <>இஸ்மாயில் தாயிப் | <> பாரிசான் நேசனல் |  |
| <>N33 | <>போர்ட்டிக்சன் | <>ரவி முனுசாமி | <> மக்கள் நீதிக் கட்சி |  |
| <>N34 | <>கிம்மாஸ் | <>ஜைனாப் நாசீர் | <> பாரிசான் நேசனல் |  |
| <>N35 | <>கெமேஞ்சே | <>முகமட் காமில் அப்துல் அசீஸ் | <> பாரிசான் நேசனல் |  |
| <>N36 | <>ரெப்பா | <>வீரப்பன் சுப்ரமணியம் | <> ஜனநாயக செயல் கட்சி | } |
</>
# சு. ரவிச்சந்திரன்

**சு. ரவிச்சந்திரன்** (பி: 1968) மலேசியாவில் எழுத்தாளர்களுள் ஒருவராவராவார். 'சுரவி' எனும் புனைப்பெயரில் எழுதிவரும் இவர் ஆசிரியருமாவார்.
# சு. ரவிச்சந்திரன்

## எழுத்துத் துறை ஈடுபாடு

1985 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் சு. ரவிச்சந்திரன் பக்கம்
# மு. ராஜன்

**மு. ராஜன்** (பிறப்பு: சூன் 11 1966) மலேசியாவில் எழுத்தாளர்களுள் ஒருவராவராவார். 'முரசுராஜன்' எனும் புனைப்பெயரில் எழுதிவரும் இவர் கிறிஸ்த்தவ மத போதகருமாவார். மேலும் இவர் மலேசியத் தமிழ் கிறிஸ்த்தவ எழுத்தாளர் சங்கத்தின் செயலாளரும், மலேசியத் தமிழ் பாவலர் மன்றத்தின் செயற்குழு உறுப்பினரும்கூட.
# மு. ராஜன்

## எழுத்துத் துறை ஈடுபாடு

1984 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கிறிஸ்த்தவ சமயக் கட்டுரைகள், சிறுகதைகள், புதுக்கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# போயிங் சி-17 குளோப்மாஸ்டர் III

**போயிங்** (முன்னதாக மக்டொனல் டக்ளசு) **சி-17 குளோப்மாஸ்டர் III** (**Boeing C-17 Globemaster III**) ஆனது மிகப்பெரிய ராணுவ போக்குவரத்து வானூர்தியாகும். மக்டொனால் டக்ளசு நிறுவனத்தால் 1980-1990 காலகட்டத்தில் அமெரிக்க வான்படைக்காக வடிவமைக்கப்பட்டு மேம்படுத்தப்பட்டது. சி-17 மூலம் சரக்கு மற்றும் ராணுவ வீரர்களை உலகின் எந்த போர்த்தளத்திற்கும் துரிதமாக கொண்டு செல்ல முடியும். மேலும் வழமையான போக்குவரத்து முறைகள் மூலம் செல்ல இயலாத இடங்களிலிருந்து பிணியாளர்களை மருத்துவ முகமைக்கு கொண்டு செல்லவும் அத்தியாவசியப் பொருட்களை பேரிடர்ப் பகுதிவாழ் மக்களுக்களிக்கவும் இவ்விமானம் பயன்படுத்தப்படுகிறது. இந்த விமானத்தின் பெயரானது, முற்றிலும் தொடர்பற்ற இருவேறு ஐக்கிய அமெரிக்க ராணுவ சரக்கு விமானங்களின் பெயர்களை மூலமாகக் கொண்டுள்ளது. அவ்விமானங்கள் முறையே டக்ளசு சி-74 குளோப்மாஸ்டர் மற்றும் டக்ளசு சி-124 குளோப்மாஸ்டர் II ஆகியனவாகும்.  
சி-17 விமானம் ஐக்கிய அமெரிக்க, ஐக்கிய இராச்சிய, ஆத்திரேலிய, கனடா, நேடோ, கத்தார் வான்படைகளால் இயக்கப்படுகிறது. ஐக்கிய அரபு எமிரேட்டுகளும் இந்தியாவும் இவ்வகை விமானங்கள் வாங்க முடிவெடுத்துள்ளன.
# 6174 (எண்)

**6174** என்பது ஒரு குறிப்பிடத்தக்க எண் ஆகும். இவ்வெண் இந்தியக் கணிதவியலர் டி. ஆர். கப்ரேக்கரின் நினைவாக **கப்ரேக்கர் மாறிலி** (*Kaprekar Constant*) என அழைக்கப்படுகிறது. பின்வரும் காரணங்களுக்காக இது குறிப்பிடத்தக்கது:  
- ஏதாவதொரு நான்கு இலக்க எண்ணை எடுத்துக் கொள்ளுங்கள். உதாரணமாக 4295 என்ற எண்ணை பார்ப்போம்.
- முதலில் இந்த 4,2,9,5 என்ற நான்கு இலக்கங்களைக் கொண்ட மிகப் பெரிய மற்றும் மிகச் சிறிய எண்களை எழுதுவோம். அதாவது அவைகள் முறையே 9542 மற்றும் 2459 ஆகும். 9542-2459=7083.
- இந்த 7,0,8,3 என்ற நான்கு இலக்கங்களைக் கொண்ட மிகப் பெரிய மற்றும் மிகச் சிறிய எண்கள் முறையே 8730 மற்றும் 0378 ஆகும். 8730-0378=8352. இதே முறையைச் செய்தால் 8532-2358=6174 கிடைக்கும்.
- எந்தவொரு நான்கு இலக்க எண்ணை எடுத்து மேலே கூறிய முறையை கடை பிடித்தால் எப்போதுமே அது 6174 என்ற எண்ணில் தான் முடியும்.  
இந்த முறை கப்ரேகர் முறை எனப்படுகிறது. இதில் ஒரேயொரு கட்டுப்பாடு நான்கு எண்களும் ஒரே எண்ணாக இருக்கக் கூடாது. அதாவது 1111, 2222 போன்ற எண்களுக்கு இந்த முறை வேலை செய்யாது. 6174 என்ற எண் வந்தால் கப்ரேகர் முறையில் மீண்டும் அதே எண் 6174 வருகிறது. மேலும் ஒரு உதாரணமாக 2009 என்ற எண்ணை எடுத்துக் கொள்வோம். கப்ரேகர் முறையில்,  
9200-0029 = 9171
9711-1179 = 8532
8532-2358 = 6174  
நான்கு இலக்கங்களைக் கொண்டு, மிகப் பெரிய எண்ணை எழுதும் போது அந்த எண்களை இறங்கு வரிசையிலும், மிகச் சிறிய எண்ணாக எழுதும் போது ஏறு வரிசையிலும் எழுதுகிறோம். a,b,c,d என்ற நான்கு எண்களும்  
9 ≥ a ≥ b ≥ c ≥ d ≥ 0  
என்றும், நான்கும் ஒரே எண்ணாக இருக்காது. எனவே அதிகபட்ச எண் abcd ஆகவும்,குறைந்தபட்ச எண் dcba ஆகவும் இருக்கும். இப்போது கப்ரேகர் முறையை பயன்படுத்தினால்,
,  
a b c d
-- d c b a
---
A B C D
---  
.கிடைக்கும். மேலும்  
D = 10 + d - a (as a > d)  
C = 10 + c - 1 - b = 9 + c - b (as b > c - 1)  
B = b - 1 - c (as b > c)  
A = a - d  
A,B,C,D என்ற நான்கு எண்களையும் a,b,c,d மூலம் எழுத முடிந்தால் அதே எண்ணே திரும்பவும் வருவதைக் காணலாம். நான்கு இலக்கங்களை வைத்து மொத்தம் 4!=24 எண்கள் எழுத முடியும். அதில் மேலே உள்ள சமன்பாடுகளை பூர்த்தி செய்யும் எண்களை சரி பார்த்தால் முழு எண் தீர்வாக ABCD=bdac என வருவதைக் காணலாம். இந்த நான்கு சமன்பாடுகளிலிருந்து A=6,B=1,C=7, D=4 என்பதைக் கண்டறியலாம் .இந்த ஒரே ஒரு நான்கு இலக்க எண்ணுக்குத் தான் இந்த பெருமை உள்ளது.எந்த ஒரு நான்கு இலக்க எண்ணை எடுத்துக் கொண்டாலும், அதிக பட்சமாக 7 தடவைகள் கப்ரேகர் முறையைப் பயன்படுத்தினால் 6174 என்ற எண்ணை அடைந்து விடலாம்.  
மூன்று இலக்க எண்களுக்கு இதே போல் ஓர் எண் உள்ளது; அந்த எண் 495 ஆகும்.
# எஸ். ராஜமூர்த்தி

**எஸ். ராஜமூர்த்தி** (பி: 1954) மலேசியாவில் எழுத்தாளர்களுள் ஒருவராவராவார். இவர் உணவுக்கடை உரிமையாளராவார்.
# எஸ். ராஜமூர்த்தி

## எழுத்துத் துறை ஈடுபாடு

1973 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகளும், வானொலி நாடகங்களும் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் எஸ். ராஜமூர்த்தி பக்கம்
# ஞான. ராயப்பன்

**ஞான. ராயப்பன்** (பி. 1934) மலேசியாவில் எழுத்தாளர்களுள் ஒருவராவார். இவர் முதல்வன், ஞானமணி, சக்திவடிவேலன் போன்ற புனைப்பெயர்களால் அறியப்பட்டவர். மேலும் இவர் புலவர் அ. முத்தையனிடம் முறையாக யாப்பு இலக்கியம் பயின்றுள்ளவர்.
# ஞான. ராயப்பன்

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசியப் பத்திரிகைகளிலும், இதழ்களிலும் பிரசுரமாகியுள்ளன.
# ஞான. ராயப்பன்

## பரிசில்களும், விருதுகளும்

- வெண்பாப் போட்டிப் பரிசுகள்
- உங்கள் குரல் இதழ் நடத்திய ஈற்றடி வெண்பாப் போட்டிப் பரிசு
- மலேசியத் தமிழ் எழுத்துலகம் தளத்தில் ஞான. ராயப்பன் பக்கம்
# வீ. ருக்மணி லோகநாயகி

**வீ. ருக்மணி லோகநாயகி** (பிறப்பு: சனவரி 31 1939) மலேசியாவில் எழுத்தாளர்களுள் ஒருவராவராவார். இவர் 'ருக்மணி லோகா' எனும் புனைப்பெயரால் அறியப்பட்டவர்.
# வீ. ருக்மணி லோகநாயகி

## எழுத்துத் துறை ஈடுபாடு

1992 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் மற்றும் தமது அமெரிக்க, அவுஸ்திரேலிய, இந்திய, தாய்லந்துப் பயணங்கள் பற்றித் தொடர் கட்டுரைகளையும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கணியான் கூத்து

**கணியான் ஆட்டம்** அல்லது **கணியான் கூத்து** எனப்படுவது கணியான் இனத்தினரால் நிகழ்த்தப்படும் நாட்டுப்புறக்கலை ஆகும். மகுடம் என்ற இசைக்கருவியை இசைத்து நிகழ்த்தப் படுவதால் இக்கலை **மகுடாட்டம்** என்றும் அழைக்கப்படுகிறது. சுடலை மாடன், அம்மன் மற்றும் சாஸ்தா கோவில்களின் திருவிழாக்களில் இக்கலை நிகழ்த்தப்படுகிறது. முற்றிலும் ஆண்களைச் சார்ந்தே இயங்கும் இக்கலை 16ம் நூற்றாண்டுக்கு முற்பட்ட ஆதிக்கலை என்பது ஆய்வாளர்கள் கருத்து. இந்தக் கலையாடல் ஏராளமான வரைமுறைக்கு உட்பட்டது. இடைவெளியே இல்லாமல் இரவு முழுவதும் ஆடப்படும் இது தெய்வத்தின் எதிர்ப்புறத்தில் மட்டுமே ஆடப்படும். தமிழ்நாட்டின் தென் மாவட்டங்களில், குறிப்பாக திருநெல்வேலி மற்றும் தூத்துக்குடி மாவட்டங்களின் கிராமப்புறக் கோவில் கொடை விழாக்களில் இக்கூத்து நிகழ்த்தப்பட்டு வருகிறது.
# கணியான் கூத்து

## இசை

கணியான் கூத்தில் இசை மிகவும் முக்கிய இடம் பெறுகிறது. மகுடம், ஜால்ரா போன்றவை முக்கியமான இசைக்கருவிகளாகும். மகுடம், டேப் அல்லது தப்பட்டை என்னும் வாத்தியத்தை ஒத்ததாகும். வேம்பு, பூவரசு மரங்களால் செய்யப்பட்ட வட்டப்பகுதியில் பூம்பசுவின் தோலைக் கட்டி செய்யப்படுகிறது இந்த இசைக்கருவி. உச்சம், மந்தம் என நுண்ணிய வேறுபாடு மிக்க இரண்டு மகுடங்களை இசைக்கலைஞர்கள் பயன்படுத்துவர். மிகுந்த ஓசையைத் தர உச்சம். இளகிய ஓசையைத் தர மந்தம். சாமியாடியின் உக்கிரத்தை அதிகரிக்க உச்சம் இசைக்கப்படும். சோகத்தை உணர்த்த மந்தம் இசைக்கப்படும். முதலில் மகுடம் இசைக்கப்படுகிறது. உடன்பாடுபவர் ஜால்ராவில் தாளம் போடுவர். ஆசிரியர் பாடும் போது இடது காதை இடது கையால் பொத்தி வலது கையை வீசிப் பாடுவார். இசை கலந்த உரையாக இது அமைந்திருக்கும். பாடல்கள் ஆங்காங்கே விரவி வரும். கர்நாடக சங்கீதம், கிராமிய இசை போன்ற இசைக்கூறுகளும் கல்யாணி, ஆனந்த பைரவி, முகாரி, பூபாளம், தோடி, நாட்டை, அடாணா, பைரவி போன்ற இராகங்களும் இடம் பெறும். இந்த இசைக்கருவிகளை அடிக்கடி நெருப்பில் வாட்டி உரமேற்ற வேண்டும்.
# கணியான் கூத்து

## ஒப்பனை

சுடலை மாடன் கோவிலில் கணியான் கூத்துக் குழுவினர் ‘வேதாள ஆட்டம்’ என்னும் நிகழ்வினை நடத்தும்போது சாமியாடுபவர்கள் விகாரமான தோற்றத்துடனான தலைப்பாகைகளை அணிந்து கொண்டு மெய்சிலிர்க்க ஆடுவதும் உண்டு. மேலும் இரண்டு கணியான்கள் பெண் வேடம் கட்டி ஆடும்போது பெண்களுக்கான ஒப்பனை செய்திருப்பர். இவர்கள் நீளமான கூந்தல் கொண்டையும், கழுத்தில் ஆபரணமும், கேட்போரின் சோம்பலை கலைக்கும் பொருட்டு இரு கால்களிலும் சலங்கைகளையும் கட்டியிருப்பர்.
# கணியான் கூத்து

## கதை

கணியான் கூத்தின் போது சிறு தெய்வக்கதையே பாடி ஆடப்படுகிறது. சுடலை மாடனுக்கும் கணியானுக்கும் தொடர்பு இருப்பதாகக் கதையில் கூறப்படுகிறது. சிவபெருமான் இரண்டு முரடர்களைப் படைத்து பூவுலகிற்கு அனுப்பினார் என்றும் அதில் ஒருவன் சுடலைமாடனாகவும் மற்றொருவன் கணியான் ஆகவும் அழைக்கப்பெற்று, கணியான் சுடலை மாடனுக்குப் பல வழிகளில் உதவி செய்து அவன் கொடுமைகளுக்கு ஆதரவாக இருக்கிறான் என்றும் கூறப்படுகிறது. இது கணியான் கூத்தின் ஒரு பகுதியாக அமைந்து வருகிறது. தன் குருதி சிந்தி, சுடலைமாடனுக்கு உதவுவதைக் காட்ட, சுடலையை நோக்கி ஓடும் சுடலைமாடனுக்கு, தனது விரல் அல்லது நாக்கை அறுத்துக் குருதியை ஒர் இலையில் ஒத்திக் கொடுப்பான். வெட்டிய இடத்தில் திருநீறு பூசப்படும். அப்போது பின்வரும் பாடல் பாடப்படும்.
'''குருதி கொடுத்து மாடனுக்கு
உறுதியாக உதவும் கணியான்
பருதி இருக்கும் காலம் வரை
இறுதி யின்றி வாழ் வானே'''
கணியான் கூத்து நடக்கும் கோயிலின் தெய்வம் பற்றிய கதையை முதலில் பாடிப் பின் மக்கள் விரும்பும் கதையைப் பாடும் வழக்கம் உள்ளது. நீலி அம்மன் கதை, சுடலை மாடன் கதை, பன்றி மாடன் கதை, வண்ணாரமாடன் கதை, கருப்பசாமி கதை, இசக்கியம்மன் கதை, முத்தாரம்மன் கதை, சந்தன மாரி கதை, முத்துப்பட்டன் கதை போன்றன குறிப்பிடத்தக்க கதைகளாகும். இது தவிர இராமாயணம், மகாபாரதக் கதைகளை வாய்மொழி வழக்கில் பாடியும் ஆடுவதுண்டு. வில்லுப்பாட்டுக்கும், கணியான் கூத்துக்கும் நெருங்கிய தொடர்பு உண்டு. இரண்டு கலைகளிலும் எடுத்தாளப்படும் கதைகள் ஒன்றாகவே இருக்கின்றன. வில்லுப்பாட்டில் எழுதி வைத்து பாடப்படும் கதைகள், கணியான் கூத்தில் வாய் போன போக்கில் சொல் போன போக்கில் மனதில் இருந்தே பாடப்படுகிறது. வழிவழியாக இக்கலை தொடர்கிறதே ஒழிய, முறைப்படி பயிற்றுவிக்கவோ, ஆட்டுவிக்கவோ ஏற்பாடுகள் இல்லை.
# கணியான் கூத்து

## நோக்கம்

சிறு தெய்வ வழிபாட்டில், சிறு தெய்வங்களின் கதைகளை முதன்மைப்படுத்துவதே கணியான் கூத்தின் நோக்கமாக உள்ளது. கணியான் கூத்துக் கலைஞர்கள் நிகழ்த்திக் காட்டும் ‘பேயாட்டம்’, ‘அம்மன் கூத்து’ போன்ற நிகழ்வுகள் நாடகக் கூறுகள் அதிகம் கொண்டனவாகும். எனவே விழாவின்போது சடங்குகளைக் கதை நிகழ்ச்சியாகச் செய்து காட்டுவதும் கணியான் கூத்தின் நோக்கமெனக் கொள்ளலாம்.
# கணியான் கூத்து

## கால அளவு

இரவு ஒன்பது மணியளவில் கணியான் கூத்து நிகழ்வு தொடக்கம் பெற்று நடக்கிறது. சுடலைமாடன் கோவிலில் வெள்ளி இரவிலும் அம்மன் கோவிலில் செவ்வாய் இரவிலும் கூத்து நடக்கிறது. நடு இரவு நேரத்தில் ‘சாமியாடி’ கணியானைக் கூப்பிடுகிறார். வழிபாட்டுக்குரிய தெய்வம் பூசாரியின் மீது வந்து இறங்கும் என்பது சமய நம்பிக்கை. அப்போது அவர் தன்னை மறந்த நிலையில் ஆடுவார். அவரைச் ‘சாமியாடி’ என்று குறிப்பிடுவார்கள். அப்போது அவரிடமிருந்து வெளிப்படும் பேச்சு தெய்வத்தின் கட்டளையாகக் கருதப்படும். இரத்தப் பலிக்கான வேண்டுகோள் விடும் சாமியாடி தன் ஆட்டத்தை நிறுத்துவதற்கும் கணியான் குழுவினர் ஆடுவதற்குமான சூழல் உருவாக்கப்படுகிறது. தெய்வ வழிபாட்டோடு தொடர்புடைய கலையாகக் கணியான் கூத்து விளங்குவதால் அதன் கால அளவு குறித்த கவலை ஏற்படுவதில்லை
# கணியான் கூத்து

## நடத்தும் முறை

கணியான் கூத்தில் மொத்தம் ஏழு கலைஞர்கள் இடம் பெறுவர். இரண்டு பேர் பெண்வேடமிட்டு ஆடுவார்கள். கதை கூறிப் பாடும் ஆசிரியர் ‘அண்ணாவி’ எனப்படுவார். இவரே குழுவுக்குத் தலைவராகவும் இருப்பார். ஒரு துணைப்பாடகர், ஜால்ரா இசைப்பவர், மகுடம் எனும் வாத்தியம் இசைப்போர் இருவர் என அமைவர். மகுடம் இசைப்பவர்களில் ஒருவர் அண்ணாவியின் பாட்டை பின்பற்றி பின்பாட்டு பாடுவார். மற்றொருவர் ஜால்ரா இசைப்பவர். இது தவிர அம்மன் ஆட்டம் ஆடுபவர், பேயாட்டம் ஆடுபவர், திரளை போடுபவர் என துணையாட்டக்குழுக்களும் உண்டு. இது தேவைக்கும், இடத்துக்கும் தகுந்தவாறு வேறுபடும். கணியான் கூத்து நடைபெறும் போது முதன்மைக் கலைஞர் மேடையின் நடுவில் நிற்பார். இவர் திறம்பட்ட கலைஞராக விளங்குவார். இவரை மையப்படுத்தியே கணியான் கூத்தின் தரம் நிர்ணயிக்கப்படுவதுண்டு. கூத்தின் போது ஆசிரியர் மேல் துண்டை வேட்டிக்கு மேல் இடுப்பி்ல் கட்டிக் கொள்வார். மகுடக்காரர்கள் அவருக்கு இருபக்கங்களிலும் நின்று கொள்வார்கள். இவர்கள் மகுடத்தை இடுப்பில் கயிற்றினால் கட்டிக் கொண்டு தோற்றமளிப்பார்கள். ‘அண்ணாவி’ முதலில்பாட அப்போது பெண்வேடமிட்ட ஆண்கள் ஆட, மகுட இசை, பக்கவாத்திய மேளக்காரர்களின் குரல்கள், ஜால்ரா இசை போன்ற பின்னணிகளுடன் கூத்து நடத்தப்படும். பாடல்களை அண்ணாவி விளக்கும் போது பின்னணி இசை குறைவாகவே இருக்கும். இந்தச் சமயத்தில் பெண் வேடதாரிகள் ஆடுவது இல்லை. அண்ணாவியின் வலது புறத்தில் ஒருவரும் இடதுபுறத்தில் ஒருவருமாக நின்று இவர்கள் தங்களது கால் சலங்கைகள் ஒலிக்குமாறு தரையில் கால்களைத் தட்டிக் கொண்டே இருப்பார்கள். பொதுவாக, பெண் வேடதாரிகளின் நடனத்தில் பாத வேலைப்பாடு அதிகம் காணப்படுகிறது. வேகமான பாத அசைவுகளில் தேர்ந்து விளங்குகிற கலைஞர்களாக இவர்கள் இருப்பார்கள். அண்ணாவி பாடும்போதும், கதையினைக் கூறும்போதும் மகுடக்காரர்கள் இசைத்துக் கொண்டே இருப்பார்கள். நாட்டார் கலைகளுக்கே உரிய மண்ணின் பாவனைகள், நகைச்சுவை, பாலியல் குறியீடுகள் அனைத்துமே இக்கலையில் ஆங்காங்கே பரவிக் கிடக்கின்றன.
# கணியான் கூத்து

## சடங்குகள்

இது தெய்வவழிபாட்டோடு இசைந்த கலையாக விளங்குவதால் சில சடங்குகளும் இக்கூத்தின் வாயிலாகப் படைக்கப்படுகின்றன. இவற்றில் குறிப்பிடத்தக்கது இரத்தப்பலியிடுதல் என்னும் ‘கைவெட்டு’ நிகழ்ச்சியாகும். இவ்வகையில் ஒரு கதையானது கூத்து, சடங்கு என்னும் இருவகைப் படிநிலைகளில் கோவில் விழாவின்போது செயல்படுவதைக் காணலாம்.
# அ. ரெங்கசாமி

**அ. ரெங்கசாமி** (பி: 1930) மலேசிய எழுத்தாளர்களுள் ஒருவராவார். 'கோலலங்காட் ரெங்கசாமி' எனும் புனைப்பெயரால் அறியப்பட்ட இவர் ஓய்வு பெற்ற தலைமை ஆசிரியரும்கூட. மேலும், இவர் மலேசியாவில் குறிப்பிடத்தக்க நாவலாசிரியர். மற்றும் மலேசியாவில் தமிழர்களின் வரலாற்றைத் தம் நாவல்களில் யதார்த்தம் குலையாமல் சொல்லியிருக்கிறார்.
# அ. ரெங்கசாமி

## எழுத்துத் துறை ஈடுபாடு

1950 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நாவல்கள், மேடை மற்றும் வானொலி நாடகங்கள் ஆகியவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# இராணுவப் போக்குவரத்து வானூர்தி

போக்குவரத்து வானூர்தி]]  
**ராணுவப் போக்குவரத்து வானூர்தி**கள் (*Military transport aircraft*) வழமையான வணிகரீதியிலான போக்குவரத்து வானூர்திகள் செல்ல இயலாத இடங்களுக்கும் போர்த்தளங்களுக்கும் ராணுவ வீரர்கள், ஆயுதங்கள் மற்றும் ஏனைய ராணுவ தளவாடங்களைக் கொண்டு செல்லப் பயன்படும் சரக்கு வானூர்திகளாகும். குண்டுவீசும் வானூர்திகளை மூலமாகக் கொண்டு வடிவமைக்கப்பட்ட இவை, இரண்டாம் உலகப் போரின்போது வான்வழியே வீரர்களைக் கொண்டுசென்று இறக்கவும் ராணுவ மிதவை வானூர்திகளை இழுத்துச் செல்லவும் பயன்படுத்தப்பட்டன. மேலும், சில ராணுவ போக்குவரத்து வானூர்திகள் வழமைக்கு மாறான சில பணிகள் செய்யவும், அதாவது வானிலேயே மற்ற விமானங்களுக்கு எரிபொருள் நிரப்பவும் சரக்குகளை தயார்செய்யப்படாத ஓடுதளங்கள் (அ) தற்காலிக ஓடுதளங்களில் இறக்கவும் பயன்படுத்தப்படுகின்றன.
# மறவன்குடியிருப்பு

**மறவன்குடியிருப்பு** கிராமம் தமிழ்நாட்டில் நாகர்கோயில் மாநகராட்சியின் நகர்ப் பகுதிக்குள் அமைந்திருக்கிறது. இந்த கிராமத்தில், இப்போது 5000 பேர்ககளைக் கொண்ட சுமார் 2000 ரோமன் கத்தோலிக்க குடும்பங்கள் வாழ்ந்து கொண்டிருகின்றனர். மறவன்குடியிருப்பு கிராம மக்கள் நாடார் சாதியினைச் சேர்ந்தவர்கள். மறவன்குடியிருப்பு மக்கள் ரோமன் கத்தோலிக்க மதத்தைச் சார்ந்தவர்கள். தற்போதைய, கோவில் புனித தஸ்நேவிஸ் மாதாவுக்கு (Our Lady of Snows - *Santa Maria das Neves*) அர்ப்பணம் செய்யபட்டது. இந்த கோவில் 1954 ஆம் ஆண்டு அர்சிக்கப்பட்டது. மறவன்குடியிருப்பு பங்குத்தளம் 1984இல் நிறுவப்பட்டது.
# மறவன்குடியிருப்பு

### Annual Events

i) ஒவ்வொரு ஆண்டும் , ஆகஸ்ட் மாதம் ,5 ஆம் நாள் புனித தஸ்நேவிஸ் மாதா திருவிழா நடைபெறும்.  
ii)ஒவ்வொரு ஆண்டும்,கிறிஸ்துமஸ் மற்றும் உயிர்ப்பு திருவிழா நள்ளிரவு திருப்பலி முடிந்தவுடன் ஊர் மக்கள் கோவிலிலிருந்து கல்லறைக்குச் சென்று மரித்து அடக்கம் செய்யப்பட்ட தங்கள் உறவினர்களூக்கு வணக்கமும், மரியாதையும் செலுத்தி அவர்களின் ஆத்மாவின் நித்திய இளைப்பாற்றிக்காக செபிப்பார்கள்.  
iii)ஒவ்வொரு வருடமும் ஜூன் மாதம் முதல் ஞாயிற்றுக்கிழமை, தேவமாதா மீதுள்ள பக்தியைக் கொண்டாடும் வகையிலே அசனம் கடைப்பிடிக்கப்படுகிறது .அசனம் நடைபெறும் நாளில் கிராம மக்கள் அனைவரும் ஓன்று கூடி இறைவனுக்கு வெள்ளாடுகளைப் பலியிட்டுச் சோறு சமைத்து, தங்களுக்குள்ளே பங்கிட்டுக் கொள்வார்கள்.  
iv) ஆண்டு விழாக்கள், அனைத்து Grotto (குருசடி)களிலும் கொண்டாடப்படும் ;  
நல்லமன மாதா கெபி  
ஆரோக்கிய மாதா கெபி  
புனித மிக்கேல் அதிதூதர் கெபி  
புனித அமல உற்பவ மாதா கெபி
# மறவன்குடியிருப்பு

## Demography and Church

The first ever St.Thomas Cross was venerated in the south east end of the Kurusady Thattu
# மறவன்குடியிருப்பு

## Social Contributions

This parish is well known for its contributions to social welfare. The below listed self made establishments support this:  
- St. Mary's Primary School (Est. 1909 CE) (Centenary Celebration) and was the first school to cater to the people of the southern part of the town, extending till the shores of the Indian Ocean.
- Bishop Arockyasamy Hr. Sec. School,
- Matha Mahal, Mini Mandapam - Community Hall
- Vincent De Paul Society.
- Ozanam free Clinic run by Vincent De Paul Society
- Tailoring and Play school run by St. Annes Convent
- In 2004 tsunami, the parishioners not only contributed money but also shared their houses to accommodate in their homes, the displaced tsunami victims
# ஜிம் லேக்கர்

**ஜிம் லேக்கர்** (*Jim Laker*, பிறப்பு: பெப்ரவரி 9 1922, இறப்பு: ஏப்ரல் 23 1986) இங்கிலாந்து அணியின் துடுப்பாட்டக்காரர். இவர் 46 தேர்வுத் துடுப்பாட்டப் போட்டிகளிலும் , 450 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 - 1959 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் லேக்கர்

## ஆரம்பகால வாழ்க்கை

ஆலன் ஹில் 1998 இல் வெளியிடப்பட்ட இவரது வாழ்க்கை வரலாற்றை ஆராய்ச்சி செய்யும் வரை ஜிம் லேக்கரின் குடும்பப் பின்னணி சிக்கலானதாக இருந்தது. பல ஆண்டுகளாக, லேக்கர் சிறு வயதிலேயே ஆதரவற்றவராக நான்கு அத்தைகளால் வளர்க்கப்பட்டார் என்று பொதுவாக நம்பப்பட்டது. இந்த சுயசரிதையின் பின்னர் நீண்டகால தவறான புரிதல்கள் தீர்க்கப்பட்டன.ஹில் குடும்ப உறுப்பினர்களைக் கலந்தாலோசித்து உண்மையில் என்ன நடந்தது என்பதைக் கண்டுபிடிக்க முடிந்தது. இவரது வாழ்க்கை வரலாற்றின் முதல் இரண்டு அத்தியாயங்களில் இது பற்றிய தகவல் வழங்கப்பட்டுள்ளது.  
லேக்கரின் தாயார் 1878 ஆம் ஆண்டு பார்ன்ஸ்லி பகுதியில் பிறந்தார். இவர் எலன் ஆக்ஸ்பி என்று அழைக்கப்பட்டார் . இவர் ஒரு ரயில்வே தொழிலாளியின் மகள் ஆவார். இவர்கள் தென் யார்க்ஷயருக்கு தங்கள் சொந்த ஊரான லிங்கன்ஷையரிலிருந்து குடிபெயர்ந்தனர். 1898 ஆம் ஆண்டு எலனுக்கு 20 வயதாக இருந்தபோது, பிராட்போர்டில் அச்சிடல் பணியாற்றிய ஜேம்ஸ் ஹென்றி கேன் என்ற நபரை மணந்தார். அடுத்த சில ஆண்டுகளில், எலனுக்கு மோலி மற்றும் மார்கரெட் என்று இரண்டு மகள்கள் பிறந்தனர். ஆறு ஆண்டுகளுக்குப் பிறகு, 1906 ஆம் ஆண்டில், இவருக்கு டோரீன் என்ற மூன்றாவது மகள் பிறந்தார். அதே நேரத்தில், கேன் இவர்களை பிரிந்து சென்றார். ஆனால் இவர்கள் திருமண முறிவு பெறவில்லை. எனவே எல்லன் தொடர்ந்து எலன் கேன் என்று அறியப்பட்டார்.  
எலன் தனது சகோதரி எமிலி ஆக்ஸ்பியினைப் போலவே குழந்தை மற்றும் இளைய குழந்தைகளின் பள்ளி ஆசிரியரானார். இவர் ஷிப்லி மாவட்டத்தில் உள்ள பள்ளிகளில் பணிபுரிந்தார். இது பிராட்போர்டுக்கு வடக்கே உள்ள ஐரிடேலில் உள்ளது. சில ஆண்டுகளுக்குப் பிறகு, சார்லஸ் ஹென்றி லேக்கர் என்பவருடன் இவர் உறவு பொருத்தத்தில் இருந்தார். 1916 ஆம் ஆண்டில் இவர்களுக்கு சுசி எனும் மகள் பிறந்தார். பிப்ரவரி 1922 இல், குடும்பம் ஷிப்லியில் 36, நோர்வூட் சாலையில் வசித்து வந்தது, அங்குதான் சார்லி என்று முதலில் அழைக்கப்பட்ட ஜிம் லேக்கர் பிறந்தார். 1924 ஆம் ஆண்டில், சார்லஸ் லேக்கர் எலனை விட்டு சென்றார். இது நடந்தபோது ஜிம்மிற்கு இரண்டு வயது ஆகும். இவரது தந்தை இறந்துவிட்டார் என்று இவருக்கு கூறப்பட்டது. இவர் தனது தந்தையை நினைவுபடுத்தவில்லை என்றும் இவரைப் பற்றிய புகைப்படம் கூட பார்த்ததில்லை என்றும் இவர் கூறினார்.  
1980 களில், ஜிம் இறப்பதற்கு சில ஆண்டுகளுக்கு முன்பு, தனது தந்தை பர்னால்ட்ஸ்விக் நகருக்குச் சென்று 1931 ஆம் ஆண்டில் உள்நாட்டில் ஒரு கல் மேசனாக பணிபுரிந்த பின்னர் இறந்தார் என்பதைக் கண்டுபிடித்தார். 1924 இல், எல்லன் கால்வர்லியில் உள்ள தேவாலய பள்ளியில் பணிபுரிந்தார். மோலியும் மார்கரெட்டும் வீட்டை விட்டு வெளியேறிவிட்ட போதிலும் இவர்கள் ஷிப்லி பகுதியில் வசித்து வந்தனர்.  
1930 ஆம் ஆண்டுகளில், எலன் ஃபிரிசிங்ஹால் கவுன்சில் பள்ளியில் பணிபுரிந்தார். அங்கு ஜிம் 1932 ஆம் ஆண்டு வரை படித்தார். இவர் கல்வியில் சிறந்து விளங்கினார் மேலும் தனது தாயின் வழிகாட்டுதலின் பேரில் இவர் இலக்கண பள்ளி உதவித்தொகையை வெல்ல முடிந்தது. இது இவருக்கு அருகிலுள்ள சால்டேரில் உள்ள சால்ட்ஸ் உயர்நிலைப்பள்ளியில் இலவச கல்வி பெற உதவியது. இவர் செப்டம்பர் 1932 இல் சால்ட்ஸில் சேர்ந்தார், அங்கு ஏழு ஆண்டுகள் இருந்தார்
# ஜிம் லேக்கர்

## துடுப்பாட்ட வாழ்க்கை

ஒரு தேர்வுத் துடுப்பாட்டப் போட்டியில் ஆகக் கூடிய இலக்குகளை (விக்கெட்) வீழ்த்தியவர் என்ற பெருமைக்குரியவர். ஓல்ட் ட்ரபோட் மைதானத்தில் 1956 ஆம் ஆண்டின் ஆஷஸ் தொடரின் நான்காவது போட்டியில் ஆஸ்திரேலியாவுக்கு எதிராக லேக்கர் இந்த சாதனையை நிலைநாட்டினார். அந்தப் போட்டியில் இவர் 90 ஓட்டங்களைக் கொடுத்து 19 இலக்குகளை வீழ்த்தினார்.  
இங்கிலாந்து அணிக்காக 46 டெஸ்ட் போட்டியில் (193 இலக்குகள்) பங்கேற்றுள்ள ஜிம் முதல் தர போட்டிகளையும் சேர்த்து மொத்தம் 1,944 விக்கெட்டுகள் வீழ்த்தியிருக்கிறார். 1956 ஓல்ட் டிரேஃபோர்ட்டில் ஆஸ்திரேலிய அணிக்கு எதிரான போட்டியில் தான் இவர் 19 விக்கெட்டுகள் வீழ்த்தி உலக சாதனைப் படைத்தார். முதல் இன்னிங்ஸில் ஒன்பது இலக்குகளும், இரண்டாவது இன்னிங்ஸில் 10 இலக்குகளும் வீழ்த்தினார். ஆஸ்திரேலிய அணிக்கு எதிராக ஏழு போட்டிகளில் பங்கேற்றுள்ள ஜிம் லேக்கர் மொத்தம் வீழ்த்திய இலக்குகள் மட்டும் 63. அதாவது சராசரியாக 10 ஓட்டங்களுக்கு ஒரு இலக்கு என்ற விகிதத்தில் வீழ்த்தியிருக்கிறார் என்பது குறிப்பிடத்தக்கது. ஜிம் லேக்கர் 11 ஆண்டுகள் இங்கிலாந்து அணிக்காக விளையாடியிருந்தாலும் காயங்கள் அதிகம் ஏற்பட்டதால் மிகுதியான போட்டியில் இவர் பங்கேற்கவில்லை. துடுப்பாட்டத்தில் இருந்து ஓய்வு பெற்றுவிட்ட பின் வர்ணனையாளராக மாறினார்.  
ஜிம் லேக்கர் 1986ல் லண்டன் நகரில் பட்னி என்ற இடத்தில் இயற்கை எய்தினார். ஜிம் லேக்கரின் சாதனையை தான் இந்திய சூழல் பந்து வீச்சாளர் அனில் கும்ப்ளே சமன் செய்தார் என்பது குறிப்பிடத்தக்கது.
# தாமஸ் ஹார்டி

**தாமஸ் ஹார்டி**. (*Thomas Hardy*, ஜூன் 2, 1840 – ஜனவரி 11, 1928) ஒரு ஐக்கிய இராச்சியப் புதின எழுத்தாளர் மற்றும் கவிஞர். ஆங்கில புதின இலக்கியத்தின் முன்னோடிகளுள் ஒருவராகக் கருதப்படுபவர்.  
இங்கிலாந்திலுள்ள டார்செஸ்டர் எனும் நகரில் 02-06-1840 ஆம் ஆண்டு பிறந்த இவர் பள்ளிப்படிப்பு மட்டுமே படித்தார். ஜான்ஹிக்சு எனும் கட்டிடக்கலை அறிஞரிடம் ஆறு வருடங்கள் பணியாற்றினார். கட்டிடக் கலையைக் கற்றுக் கொள்ளும் போதே இலத்தீன், பிரெஞ்ச் மற்றும் ஆங்கில இலக்கியங்களைப் படித்து அவர் அறிவை வளர்த்துக் கொண்டார். 1865 ஆம் ஆண்டில் கவிதை எழுதத் தொடங்கிய இவர் முதன் முதலாக “த புவர்மேன் அண்ட் த லேடி” எனும் நாவலை எழுதி பதிப்பகத்திற்கு அனுப்பினார். அந்த நாவல் பிரசுரிக்க ஏற்றதல்ல என்று திருப்பி அனுப்பப்பட்டது. அதன் பிறகு 1871 ஆம் ஆண்டில் “டெஸ்பரேட் ரெமிடீஸ்” எனும் நாவலை எழுதி சொந்தமாக பதிப்பித்து வெளியிட்டார். இதைத் தொடர்ந்து புத்தகங்கள் எழுதும் பணியில் முழுமையாக ஈடுபட்டார்.  
“த உட்லாண்டர்ஸ்”, “ஏ சேஞ்சிடுமேன்”, “ஃபார் ஃபிரம் த மாட்னிங் கிரௌட்”, “டேஸ் ஆஃப் த அம்பர்வில்லி”, “த டைனாஸ்ட்”, “ஏ பேர் ஆஃப் புளூ ஐஸ்”, “மொமண்ட்ஸ் ஆஃப் விஷன்” எனும் நாவல்கள் மிகவும் புகழ்பெற்றவை. இவருக்கு பல்வேறு பல்கலைக்கழகங்கள் சிறப்புப் பட்டங்களை அளித்துள்ளது. 1910 ஆம் ஆண்டு “ஆர்டர் ஆஃப் மெரிட்” பட்டம் வழங்கி சிறப்பிக்கப்பட்டார். இவர் 11-01-1928 ஆம் நாள் மரணமடைந்தார்.
# அலகு (அளவையியல்)

கணியங்களின் பெறுமானங்களைக் குறிப்பிடுவது அலகு ஆகும்.
# அலகு (அளவையியல்)

## அலகுகளின் இசைவு

ஒரு வேதிப்பொறியாளராக நீங்கள் கடந்து வந்திருக்கும் அனைத்து மதிப்புகளிலும் எண்களும், அலகுகளும்தான் இருக்கும்.ஆனால் சில மதிப்புகளுக்கு அலகு இல்லை, ஏனென்றால் அவை ஒரு தூய எண் (π, போன்று) அல்லது ஒரு விகிதம். சிக்கல்களை திறமையாக சமாளிக்க வேண்டுமென்றால், அனைத்து வகையான அலகுகளும் மற்ற அலகுகளுடன் இசைவு கொடுக்க வேண்டும் அல்லது அனைத்தும் ஒரே *முறையாக* இருக்க வேண்டும். ஒரு முறையான அலகு என்பது அதன் சில அடிப்படை அலகுகளை எளிதில் வேற்று அலகு முறைகளுடன் மாற்றிக்கொள்ளக்கூடியதாக இருக்க வேண்டும். உதாரணமாக 5 அடிகள் என்பது அமெரிக்காவிலும், ஆசுதிரேலியாவிலும் ஒரே அளவாகும். ஒருவர் சந்திக்கும் ஐந்து பொதுப் பயன்பாட்டு அடிப்படை அலகு வகைகள் அல்லது *கணங்கள்* இங்கு உள்ளன(கண ஆய்விற்காக அதன் சுருக்க வடிவை காட்டப்பட்டுள்ளது):  
:**நீளம் (L)** அல்லது சில செந்தர நீளத்தைப் பொறுத்து இரண்டு நிலைகளுக்கு இடையில் உள்ள இயல் நீளம் .
:**நேரம் (t)** அல்லது சில இயற்கை நிகழ்வுகளின் நடப்பு நேரத்தைப் பொறுத்து சில செயல்கள் செய்யும் நேரம்.
:**நிறை(M)** சில செந்தரத்தைப் பொறுத்து பொருட்களின் நிலைம அளவு.
:**வெப்பம்(T)** செந்தரத்தைப் பொறுத்து பொருளுடைய மூலக்கூறின் நிகர இயக்க ஆற்றல் அளவு.
:**மின்னோட்டம்(E)** சில மணிக் கொள்ளளவில் நகர்ந்த மொத்த மின்னூட்டங்களின் அளவு.  
**குறிப்பு:** மின்னோட்டத்தை ஒரு அடிப்படை அலகாய் வைத்துக் கொள்வது மிகவும் நல்லது. ஏனென்றால் மின்சாரம் என்பது மணிக்கு இத்தனை மின்னிகள் என்பது ஆகும். நீங்கள் மின்னோட்டத்தை அடிப்படை அல்லது முதல் அழகாக வைத்துக்கொள்வதையே எளிதாக உணர்வீர்கள்.  
பல்வேறுபட்ட இசைவு அலகு முறைகள் உள்ளன. பெரும்பான(ஐக்கிய அமெரிக்கா மற்றும் ஐக்கிய இராச்சியம் அல்லாத) உலகில் அனைவரும் எஸ்.ஐ அலகு முறைகளையே பயன்படுத்துகின்றன. இந்த இரு நாடுகளிலும் அதே முறையையே அறிவியல் மற்றும் பொறியியல் இதழ்கள் பயன்படுத்துகின்றன. நடைமுறையில், வேதிப் பொறியாளர்கள் எஸ்.ஐ முறைகளை பயன்படுத்தவும், பிற அலகுத் தரவுகளை பயன்படுத்தவும், சில அலகு முறைகளில் குறிப்பிட்ட கட்டமைப்புகளை உருவாக்கவும் தெரிந்திருக்க வேண்டும்.
# அலகு (அளவையியல்)

## அலகுகளின் இசைவு

### பொது இயற்பியல் பண்புகளின் அலகுகள்

ஒவ்வொரு அலகு முறைகளும் அதன் பெயர்களைப் போன்றே அதன் அடிப்படை அலகுகளில் இருந்து திரிந்து ஏராளமாக உருவாக்கியுள்ளது. அந்த அலகுகள் அனைத்தும் வேறு சில அளவுகளில் இருந்து வந்து, மேலும் வேறு சில மாறிலிகளின் குழுக்களாகவும் உள்ளது. இங்கு ஏழு பொதுவான கொணர் அலகு முறை அளவுகளையும், அதன் பரிமாணங்களையும் பட்டியலிடப்பட்டுள்ளது, நீங்கள் அறிந்து கொள்ளலாம்.  
| திணிவு | M | நீளம் | L |  |
| --- | --- | --- | --- | --- |
| நேரம் | t | வெப்பநிலை | T |  |
| பரப்பளவு | <math>L^2</math> | கன அளவு | <math> L^3 </math> |  |
| திசைவேகம் | <math> \frac{L}{t} </math> | முடுக்கம் | <math> \frac{L}{t^2} </math> |  |
| விசை | <math> \frac{ M*L}{t^2} </math> | ஆற்றல்/வேலை/வெப்பம் | <math> \frac{M*L^2}{t^2} </math> |  |
| ஆற்றல் | <math> \frac{M*L^2}{t^3} </math> | அழுத்தம் | <math> \frac{M}{L*t^2} </math> |  |
| அடர்த்தி | <math> \frac{M}{L^3} </math> | பிசுக்குமை | <math> \frac{M}{L*t} </math> |  |
| வெப்ப விரவு திறன் | <math> \frac{L^2}{s} </math> | வெப்பம் கடத்துமை | <math> \frac{M*L}{t^3*T} </math> |  |
| வெப்ப ஏற்புத் திறன் | <math> \frac{L^2}{t^2*T} </math> | தனி வெப்ப உள்ளுறை | <math> \frac{L^2}{t^2} </math> |  |
| கிப்ஸ் தனி ஆற்றல் | <math> \frac{L^2}{t^2} </math> | தனி ஆற்றல் | <math> \frac{L^2}{t^2*T} </math> | } |
# அலகு (அளவையியல்)

## அலகுகளின் இசைவு

### எஸ்ஐ(கிகி-மீ-நொ)முறை

10ஐ அடிப்படை காரணியாக வைத்திருக்கும் இதுவே உலகில் பெரும்பாலும் பயன்படுத்தும் அலகு முறையாகும். தற்போது அதி துல்லியமாக இருக்கும் இந்த எஸ்ஐ முறை, அடிப்படையில் நீரின் தன்மையையே மூலமாக கொண்டுள்ளது. இதிலுள்ள பெரிய அலகுகள் பின்வருமாறு:  
| நீளம் | மீட்டர் | மீ |  |
| --- | --- | --- | --- |
| நேரம் | நொடி | நொ |  |
| நிறை (திணிவு) | கிலோகிராம் | கிகி |  |
| வெப்பநிலை | கெல்வின் | கெ |  |
| மின்சாரம் | ஆம்பயர் | ஆ |  |
| பொருளின் (பண்டத்தின்) தொகை | மோல் | மோ | } |  
குறிப்பு: இதில் உள்ள கிலோகிராம் என்பது 1000 கிராம். கிராம் என்பது அடிப்படை அலகாக இல்லாமல் கிலோகிராம் அடிப்படையாக இருக்கிறது.  
ஒரு கூம்பு மீட்டர் (மீ<sup>3</sup>) நீரின் எடை சுமார் 1000 கிலோகிராம் உள்ளதால் நீருடன் நெருக்கத் தொடர்பு கொண்டது என்று இதனை கூறப்படுகிறது.  
அடிப்படை மோல் அலகை புரிந்து கொள்வது சற்று கடினமானதாகும். ஏதேனும் ஒரு *பண்டத்தில் (பொருளில்)* 6.022*10<sup>23</sup> துகள்களாய் உள்ளது ஒரு மோல் ஆகும். அந்த எண்ணை அவாகாத்ரா எண் அல்லது அவாகாத்ரா மாறிலி என்று அழைப்படுகிறது. இது ஒரு தனிமம் அல்லது சேர்மத்தில் உள்ள அணுக்கள் அல்லது மூலக்கூறுகளின் எண்ணிக்கைக்கு சமம். வேதிப் பொறியாளர்கள் கிலோமோலைப் பயன்படுத்துவர். 2 ஐதரசன் அணுக்கள் (அணுப் பொருண்மை = 1) மற்றும் 1 ஆக்சிசன் அணு (அணுப் பொருண்மை = 16) சேர்ந்த H<sub>2</sub>O நீரின் சார்பு மூலக்கூறு பொருண்மை (மூலக்கூறு எடை) 18 ஆகும். ஆக ஒரு கிலோகிராம் நீரில் இரண்டு H அணுக்களும், ஒரு O அணுவும் கொண்ட ஒரு கிலோமோல் H<sub>2</sub>O உள்ளது.  
எஸ்ஐ முறையில் உள்ள ஒவ்வொரு அடிப்படை அலகுகளையும், எப்படி வேண்டுமானால் பத்தால் பெருக்கி, அல்லது வகுத்து அதற்குரிய இலக்கப் பெயரிட்டு எழுதலாம். அதன் தனிப் பொருட்கள் பின்வருமாறு:  
இந்த அட்டவணையின் படி, 1 கி.மீ. என்பதில் உள்ள 'கி' என்ற எழுத்து 10<sup>3</sup> என்ற மதிப்பையும், 'மீ' என்ற எழுத்து மீட்டரையும் குறிக்கிறது. ஆக 1 கி.மீ என்பது 10<sup>3</sup> மீட்டர். எண்ணுக்கும், அலகுக்கும் எப்பொழுதும் இடைவெளி விட்டு எழுத வேண்டும். அதேபோல் இரண்டு அலகுகள் பெருக்கும் படியாக வரும்பொழுதும் இடைவெளி விட்டு எழுத வேண்டும். ஆகையால் **மிஆம்ப்** என்றால் மில்லி ஆம்பயர் என்றும், **மீ ஆம்ப்** என்றால் மீட்டர்(மீற்றர்) ஆம்பயர் என்றும் குறிப்பிடலாகும். (குறிப்பு : மீஆம்பி என்று இரண்டு அலகை சேர்த்து எழுதல் கூடாது. இது ஆங்கிலத்தில் இருந்து வந்த வழக்கம். ஆங்கிலத்தில் meter(மீட்டர்) என்பதற்கும், milli (மில்லி) என்பதற்கும் ஒரே எழுத்து (m) தான் குறியீடாக உள்ளது. ஆகையால் வேறுபாடு வேண்டும் என்று கருதி அவர்கள் இந்த விதியை உருவாக்கினர் எனலாம். தமிழில் இரண்டுக்கும் வேறுபாடு உண்டு என்ற போதிலும் தற்போதைக்கு அதே விதியை பயன்படுத்துகிறோம்.)
# அலகு (அளவையியல்)

## அலகுகளின் வகைகள்

### சர்வதேச அளவை முறை(SI)அலகு

எ.கா:
| **அலகின் பெயர்** | **அலகின் தமிழ்ப்பெயர்** | **குறியெழுத்து** | **தமிழில் குறியெழுத்து** | **அளவிடும் பண்பு** | **தமிழில் அளவிடும் பண்பு** |  |
| --- | --- | --- | --- | --- | --- | --- |
| Kilogram | கிலோகிராம் | **kg** | **கிகி** | Mass | நிறை அல்லது திணிவு |  |
| Second | நொடி அல்லது வினாடி | **s** | **நொ** | Time | நேரம் |  |
| Meter | மீட்டர் | **m** | **மீ** | Length | நீளம் |  |
| Ampere | ஆம்பியர் | **A** | **ஆம்ப்** | Electrical Current | மின்னோட்டம் |  |
| Kelvin | கெல்வின் | **K** | **கெ** | Temparature | வெப்பநிலை |  |
| Mole | மோல் | **mol** | **மோல்** | Amount of Substance | மூலக்கூறின் பொருண்மை |  |
| Candela | கேண்டெலா | **cd** | **கேண்டெ** | Luminous Intensity | ஒளிச் செறிவு | } |
# அலகு (அளவையியல்)

## அலகுகளின் வகைகள்

### தருவிக்கப்பட்ட SI அலகுகள்

தருவிக்கப்பட்ட அலகுகள் எனப்படுபவை அடிப்படையான மேற்கண்ட SI அலகுகளிலிருந்து தருவிக்கப்பட்டன ஆகும்.  
| கணியம் | குறியீடு | அலகு | அலகின் குறியீடு | பெறப்பட்டது |  |
| --- | --- | --- | --- | --- | --- |
| விசை | *F* | newton | N | kg·m·s<sup>−2</sup> |  |
| ஆற்றல் | *U* | joule | J | kg·m<sup>2</sup>·s<sup>−2</sup> |  |
| அழுத்தம் | *P* | pascal | Pa | kg·m<sup>−1</sup>·s<sup>−2</sup> |  |
| வலு (Power) | P | watt | W | kg·m<sup>2</sup>·s<sup>−3</sup> |  |
| மின்னோட்டம் | *I* | ampere | A | C·s<sup>−1</sup> |  |
| மின்னழுத்தம் | *V* | volt | V | J·C<sup>−1</sup> | } |
# அலகு (அளவையியல்)

## அலகுகளின் வகைகள்

### பிரித்தானிய நீள அளவை முறை அலகு

எ.கா: 1 மைல்
: = 8 பர்லாங்கு
: = 80 சங்கிலி
: = 880 பாகம்
: = 1760 யார்
: = 5280 அடி
: = 63360 அங்குலம்  
| பிரித்தானிய நீட்டல் அளவை முறை |  |  |
| --- | --- | --- |
| 12 அங்குலம் | 1 அடி |  |
| 3 அடி | 1 யார் |  |
| 2 யார் | 1 பாகம் |  |
| 11 பாகம் | 1 சங்கிலி |  |
| 10 சங்கிலி | 1 பெர்லாங்கு |  |
| 8 பெர்லாங்கு | 1 மைல் | } |
# பொருத்த விளக்கம்

**பொருத்த விளக்கம்** என்னும் இந்த நூலை நாகூர் தர்கா மகாவித்துவான் ஸ்ரீலஸ்ரீ குலாம் காதிறு நாவலர் என்பவர் இயற்றினார். ஆ.கா.பிச்சை இபுறாகிம் என்பவர் இந்த நூலுக்குப் பாயிரம் பாடியுள்ளார். 1880ல் அரங்கேற்றப்பட்ட இந்த நூல் 1900 ஆண்டில் செய்யது இபுறாகிம் என்பவரால் பதிப்பிக்கப்பட்டுள்ளது.  
பிற்காலப் பாட்டியலின் ஒரு பகுதி எழுத்துப் பொருத்தம். ஏதோ ஒரு நம்பிக்கையின் அடிப்படையில் உருவானவை எழுத்துப்பொருத்தம்.  
பாட்டுடைத் தலைவன் பெயருக்குப் பொருத்தமான எழுத்தில் தொடங்கிப் பாடவேண்டும் என்று பாட்டியல் நூல்கள் கூறும். பாட்டுடைத் தலைவன் பிறந்த நாள் நட்சத்திரம் எழுத்துப் பொருத்தத்துக்கு எடுத்துக்கொள்ளப்படும். நூல் சில மங்கலச் சொற்களில் தொடங்கப்பட வேண்டும் என்றும் பாட்டியல் நூல்கள் கூறும்.  
பொருத்த-விளக்கம் என்னும் இந்த நூல் 18 மெய்யெழுத்துக்களை 4 வருணத்தாருக்கு உரியனவாகப் பிரித்துக் காட்டுகிறது. தமிழ் எழுத்துக்களை 27 நட்சத்திரமாகவும் பிரித்துக் காட்டுகிறது.
:அ ஆ இ ஈ – கார்த்திகை
:உ ஊ எ ஏ ஐ – பூராடம்
:ஒ ஓ ஔ – உத்தராடம்
இப்படியெல்லாம் ஒரு கற்பனை செய்கிறது இந்த நூல்.
# அரபு எழுத்துமுறை

**அரபு எழுத்துகள்** அல்லது **அரபு அரிச்சுவடி** என்பது *அப்சத்திய்யா அரபிய்யா* என்றழைக்கப்படுகின்றது. இந்த எழுத்துமுறை ஆசியாவிலும் ஆப்பிரிக்காவிலும் பல மொழிகளை எழுதப் பயன்படுகின்ற முதன்மையான எழுத்துமுறைகளில் ஒன்று. இலத்தீன் எழுத்துமுறைக்கு அடுத்தபடியாக அரபு எழுத்துமுறை உலகில் இரண்டாவதாக அதிகம் பயன்படுத்தப்படும் எழுத்துமுறையாகும். முதலாக அரபு மொழியை எழுதுவதற்காக பயன்படுத்தப்பட்டது. இசுலாம் பின் விரிந்து அச்சமயத்தின் தாக்கம் காரணமாக இசுலாமிய உலகில் பல்வேறு மொழிகளைப் பேசுவோர் அரபு எழுத்துமுறையை பின்பற்றுகின்றனர். அரபு மொழியைச் சேர்ந்த செமிட்டிக் மொழிக் குடும்பத்தை சேராத பாரசீகம், உருது, அவுசா, பசுத்தூ, மலாய், பிராகுயி, சிந்தி போன்ற மொழிகளை பேசுவோர் சிறிய மாற்றங்களைச் செய்து இந்த எழுத்துமுறையை தங்களது தாய்மொழிகளை எழுதுவதற்காகப் பயன்படுத்தி வருகின்றனர்.  
இந்த எழுத்துமுறை முதலில் அரபு மொழி நூல்களையும், அதுவும் குறிப்பாக திருக் குர்ஆனையும், எழுதப் பயன்படுகிறது. பின்னர் இசுலாம் மதம் பரவிய பின்னர் பல மொழிக்குடும்பங்களில் உள்ள பிற மொழிகளின் வரிவடிவங்களையும் எழுதப் பயன்பட்டது. இம்மொழிகளில் பாரசீக மொழி, உருது, பசுத்து (Pashto), பலோச்சி (Baloch), மலாய், கிசுவாகிலி, பிராகுயி, காசுமீரி, சிந்தி, பால்ட்டி, பாக்கித்தானிய பஞ்சாபி, சீனாவின் சிஞ்சியாங் மாநிலத்தில் பேசப்படுகின்ற உய்குர், கசக், உசுபெக்கு, இலங்கை, தென்னிந்தியா மற்றும் சில நாடுகளிலுள்ள அர்வி, ஆப்பிரிக்காவில் மாண்டிங்கா, ஃவுல்ஃவ்வுல்டி-புலார், ஔசா முதலியவும், குர்திசுத்தான், பெலாரூசியன் தார்த்தார், கிர்கிசுத்தான், உதுமானிய துருக்கியம், போசினியாவில் செர்போ-குரோசியம், இந்தோனேசியாவின் ஆச்சே மாநிலத்தில் உள்ள ஆச்சே மொழி ஆகிய நில-இன மக்கள் பேசும் மொழிகள் உட்பட வேறுபல மொழிகளும் அரபு எழுத்து முறையைப் பயன்படுத்தி எழுதப்படுகின்றன.  
அரபு எழுத்துகள் மொத்தம் 28. ஆனால் அவை முதலெழுத்தாகவும், சொல்லின் இடையேயும், கடைசியாகவும் வரும்பொழுது வடிவங்கள் மாறுபடுகின்றன. அரபு எழுத்து முறையைக் கீழே உள்ள அட்டவணை காட்டுகின்றது. அரபு வலமிருந்து இடமாகப் படிக்கும் மொழி. ஆகவே முதல் எழுத்து என்பது வலது கோடியில் உள்ளது. கடைசி எழுத்து என்பது இடது கோடியில் உள்ளது. வேறு மொழிகளில் கூடுதலாக சில எழுத்துகள் உள்ளன. உயிரெழுத்துகளை கட்டாயமாக எழுத வேண்டுமென்பதில்லையாதலால் அரபு எழுத்துமுறை ஒரு அப்சத் வகை எழுத்துமுறையாக பிரிந்திருக்கிறது.
# வெர்னர் ஐசன்பர்க்

**வேர்னர் கார்ல் ஐசன்பேர்க்** என்னும் முழுப்பெயர் கொண்ட **வேர்னர் ஐசன்பேர்க்** (வெர்னர் ஹைசன்பர்க், *Werner Heisenberg*, டிசம்பர் 5, 1901 - பெப்ரவரி 1, 1976) ஒரு புகழ் பெற்ற ஜெர்மானிய இயற்பியலாளரும், நோபல் பரிசு பெற்றவரும் ஆவார். குவாண்டம் பொறிமுறையைத் தோற்றுவித்தவர்களுள் ஒருவரான இவர் 20 ஆம் நூற்றாண்டின் முக்கியமான இயற்பியலாளர்களுள் ஒருவராகவும் கருதப்படுகிறார். ஐசன்பர்க், நாஸி ஆட்சியின் கீழ் ஜெர்மன் அணு ஆற்றல் திட்டத்தின் தலைவராக இருந்தார். இத் திட்டத்தின் இயல்பும், இதில் ஐசன்பேர்க்கின் பங்களிப்பும் பெருமளவு விவாதத்துக்கு உரியதாக இருந்தது. இவர், நவீன இயற்பியலின் மையக் கொள்கைகளுள் ஒன்றான ஐசன்பர்க் அறுதியின்மைக் கொள்கையை கண்டுபிடித்ததன் மூலமும், குவாண்டம் இயந்திரவியலின் வளர்ச்சியில் இவருடைய பங்களிப்புக்காகவும் பெரிதும் அறியப்படுகிறார். 'குவாண்டம் இயந்திரவியலைத் தோற்றுவித்தமைக்காக' 1932 ஆம் ஆண்டில் இவருக்கு நோபல் பரிசு வழங்கப்பட்டது.
# வெர்னர் ஐசன்பர்க்

## ஆய்வுப்பணி

1924-25 ஆண்டுகளில் கோபனாவன் பல்கலைக்கழகத்தில் உள்ள கருத்தியற்பியல் நிலையத்தில் நீல்சு போரின் வழிகாட்டுதலில் ஆய்வுகளைச் செய்தார்; பின்னர் கோட்டிங்கெனில் மாக்ஸ் போர்ன், பாசுகுவல் சோர்டான் ஆகியோருடன் இணைந்து அணி இயந்திரவியலை உருவாக்கினார். 1927ஆம் ஆண்டில் குவாண்டம் இயந்திரவியலின் கணிதவியல் அடிப்படைகளை உருவாக்கும்போது அறுதியின்மைக் கொள்கையை உருவாக்கினார்.
# கோ. புண்ணியவான்

**கோ. புண்ணியவான்** (ஆங்கிலம்: K. Punniyavaan; பிறப்பு: மே 14 1949) மலேசியாவில் எழுத்தாளர்களுள் ஒருவராவரான இவர் ஒரு தலைமை ஆசிரியராவார். மேலும் இவர் கெடா மாநிலத் தமிழ் எழுத்தாளர் சங்கத்தின் தலைவராகவும் பணியாற்றியுள்ளார்.
# கோ. புண்ணியவான்

## எழுத்துத் துறை ஈடுபாடு

1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், புதுக்கவிதைகள், கட்டுரைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கோ. புண்ணியவான்

## நூல்

#### சிறுகதைத் தொகுப்புகள்

- "நிஜம்" (1999)
- "சிறை" (2005)
- "நிறம்" (சிறுகதைகள், தொகுப்பாசிரியர்).
# கோ. புண்ணியவான்

## பரிசுகளும், விருதுகளும்

- டான் ஸ்ரீ ஆதிநாகப்பன் விருது - மலேசியத் தமிழ் எழுத்தாளர் சங்கம் (2001)
- மலாயாப் பல்கலைக்கழகப் பேரவைக் கதைகள் போட்டியில் பலமுறை பரிசுகள்
- மலேசிய அஸ்ட்ரோ நிறுவனத்தின் வானவில் நடத்திய சிவாஜி கணேசன் கவிதைப் போட்டியில் ரிங்கிட் 25,000.00 மதிப்புள்ள முதல் பரிசு (2002).
- மலேசியத் தமிழ் எழுத்துலகம் தளத்தில் கோ. புண்ணியவான் பக்கம்
# புஷ்பலீலாவதி

**புஷ்பலீலாவதி** (பி: 1947) மலேசியாவில் எழுத்தாளர்களுள் ஒருவராவரான இவர் பாவை, நாகலட்சுமி போன்ற புனைப்பெயர்களால் நன்கறியப்பட்டவர்.
# புஷ்பலீலாவதி

## எழுத்துத் துறை ஈடுபாடு

1965 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், வானொலி நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# க. பூபாலன்

**க. பூபாலன்** (பி: 1936) மலேசியாவில் எழுத்தாளர்களுள் ஒருவராவரான இவர் 'கே.பி.ஷாமினி' எனும் புனைப்பெயரில் எழுதிவருகின்றார். ஓய்வு பெற்ற ஆசிரியரான இவர் தினமுரசு" "தினமணி" நாளிதழ்களுக்கு நிருபராகவும் பணியாற்றியுள்ளார்.
# க. பூபாலன்

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ம. பெரியசாமி

**ம. பெரியசாமி** மலேசியாவில் எழுத்தாளர்களுள் ஒருவராவரான இவர் ம. பெரியோன் எனும் புனைப்பெயரில் எழுதிவருகின்றார். இவர் ஒரு ஓய்வு பெற்ற ஆசிரியரும்கூட.
# ம. பெரியசாமி

## எழுத்துத் துறை ஈடுபாடு

1954 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகள், இறைத் துதிப் பாடல்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் ம. பெரியசாமி பக்கம்
# க. பெருமாள்

**க. பெருமாள்** (பிறப்பு: மே 5 1938) மலேசியாவில் எழுத்தாளர்களுள் ஒருவராவார். 'கவியழகர்'
எனும் புனைப்பெயரில் எழுதிவருகின்ற இவர் ஒரு வர்த்தகருமாவார்.
# க. பெருமாள்

## எழுத்துத் துறை ஈடுபாடு

1959 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கு.சா. பெருமாள்

**கு. சா. பெருமாள்** (பிறப்பு: பிப்ரவரி 10 1940) மலேசியாவில் எழுத்தாளர்களுள் ஒருவராவராவார். கு. சா., தொண்டன், வளவன், விழிப்பு, குகன் போன்ற புனைப்பெயர்களால் அறியப்பட்ட இவர் ஒரு பத்திரிகையாசிரியராவார். மேலும் "மக்கள் தொண்டன்" (கையெழுத்தேடு - 1957), "மலைநாடு" (வார இதழ் - 1959), "மலைநாடு" (நாளிதழ் - 1961), "கூட்டுறவு" (மாத இதழ் - 1963), "இயக்கம்" (ம. இ. கா. இதழ் - 1972), "தமிழ் நேசன்" (நாளிதழ்) ஆகியவற்றில் ஆசிரியர் / துணையாசிரியராகவும், மலேசிய்த தமிழ் எழுத்தாளர் சங்கத்தின் செயலாளராகவும் இவர் கடமையாற்றியுள்ளார்.
# கு.சா. பெருமாள்

## எழுத்துத் துறை ஈடுபாடு

1956 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், புதுக்கவிதைகள் போன்றவற்றை எழுதியுள்ளார். என்றாலும் தமது தீவிரமான அரசியல், சமுதாயப் பிரச்சினைகள் பற்றிய கட்டுரைகளால் இவர் நன்கு அறியப்பட்டுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.